En 10-årig pige fra Hjortdal nord for Fjerritslev i Nordjylland blev onsdag eftermiddag bortført fra sin bopæl. Pigen var ved 14-tiden på vej hjem fra skole og svømning. Nær hjemmet blev hun antastet af en mand. Pigen blev antastet af en mand, der kom bagfra. Han tog fat i hendes arm og spurgte, om hun boede her. Manden trak hende ind i bilen og kørte med hende. Det fortæller vicepolitikommissær Lars Nørskov. Manden kørte rundt med pigen i området i cirka 10 minutter - uden at sige noget. Herefter satte han hende af - seks kilometer fra hendes bopæl. - Vi ved selvfølgelig ikke, hvad idéen med det her, det er. Det kan vi kun gætte på. Men et godt bud ville være, at han ikke har reelle hensiger, idet han tog pigen op, siger vicepolitikommissær Lars Nørskov til TV2/Nord. Politiet ser med stor alvor på anmeldelsen. Også selv om der ikke skete pigen noget. - Vores børn skulle jo helst kunne gå frit omkring, siger vicepolitikommissær Lars Nørskov til TV2/Nord. Pigens beskrivelse af manden stemmer overens med en beskrivelse, et vidne gjorde hos købmanden i Hjortdal. Kort før middag tirsdag kom en mand ind i butikken og købte en flaske vand. Manden var omkring 40 år, cirka 180 centimeter høj, almindelig af bygning med tykt brunt kort hår og brunt velplejet skipperskæg.

Referat:
En nordjysk pige på 10 år blev trukket ind i fremmed mands bil. Efter 10 minutter satte han hende af.